[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000005", "text": "Dod o hyd i Gwrs"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000016", "text": "Mae gan Brifysgol Bangor bresenoldeb cryf ym mhob Eisteddfod Genedlaethol a\u2019r brifysgol yw prif noddwr Pafiliwn Gwyddoniaeth a Thechnoleg yr Eisteddfod, lle bydd amrywiaeth o weithgareddau\u2019n denu plant ac oedolion ac yn ennyn eu chwilfrydedd. Bydd y Sioe Gemeg Flash Bang boblogaidd, a gyflwynir gan Dr Robyn Wheldon-Williams a'i di\u0302m o Ysgol Cemeg y brifysgol, hefyd yno pob dydd i ryfeddu\u2019r gwylwyr. Dwy gyfaill yn cwrdd yn yr aduniad.Un o\u2019r uchafbwyntiau i unrhyw 'eisteddfodwr' brwd yw'r cyfle i gyfarfod a\u0302 hen ffrindiau. Gwneir hyn yn haws i raddedigion Prifysgol Bangor a'r hen Goleg Normal, trwy gynnal aduniad blynyddol ar stondin Bangor ar y maes. Mae\u2019r arfer wedi ei sefydlu bellach, ac mae graddedigion Bangor yn gwybod y cawn gyfle ym mhabell Prifysgol Bangor ar y prynhawn dydd Mercher i gael sgwrs gyda hen gydnabod! Bydd Is-ganghellor y brifysgol, yr Athro John G Hughes yn edrych ymlaen at gyfarch graddedigion a so\u0302n wrthynt am rai o\u2019r datblygiadau cyffrous sy\u2019n digwydd yn y brifysgol. Meddai\u2019r Athro Jerry Hunter Dirprwy Is-Ganghellor Prifysgol Bangor:"}, {"text_idx": "#000017", "text": "\"Mae gan y brifysgol draddodiad hir o gyfrannu at ddiwylliant Cymru, ac mae hi\u2019n cyfrannu at lwyddiant yr Eisteddfod. Ni yw'r darparwr addysg prifysgol cyfrwng Cymraeg mwyaf yng Nghymru, ac rydym yn falch iawn o\u2019r gymuned Gymraeg fywiog sydd yma. Ym Mangor, mae gennym berthynas hynod o gryf a chynhyrchiol gyda'n cymunedau, ac mae hynny\u2019n cynnwys cyfrannu at uchafbwyntiau calendr y flwyddyn ddiwylliannol, sef yr Eisteddfod Genedlaethol ac Eisteddfod yr Urdd.\""}, {"text_idx": "#000018", "text": "Mae gweithgareddau'r Brifysgol yn denu.Bydd pabell y brifysgol yn fwrlwm o weithgarwch drwy gydol yr wythnos, gyda digwyddiadau a gweithgareddau yn cael eu trefnu bob dydd. Un uchafbwynt fydd sesiwn ar y cyd gyda Pontio a Theatr Genedlaethol Cymru yn trafod Chwalfa. Cynhyrchiad Theatr Genedlaethol mewn partneriaeth a\u0302 Pontio a Chwmni\u2019r Fra\u0302n Wen yw Chwalfa. Bydd y cynhyrchiad yn cael ei lwyfannu yn Theatr Bryn Terfel - Pontio, sef Canolfan y celfyddydau ac arloesi newydd y brifysgol ym Mangor."}, {"text_idx": "#000020", "text": "Ysgol Cerddoriaeth y brifysgol fydd yn arwain y digwyddiadau ym mhabell y brifysgol ar ddydd Iau. Bydd y gweithgareddau'n cynnwys gweithdy llais gydag Ann Atkinson, o Ganolfan William Mathias, cyfle i holi enillwyr llwyddiannus Ca\u0302n i Gymru, Gethin Griffiths ac Ifan Davies, cwis cerddorol am 3.00 a pherfformiad gan Casi Wyn a phedwarawd llinynnol am 5.00."}, {"text_idx": "#000021", "text": "Bydd ti\u0302m o feirdd o blith myfyrwyr ac academyddion Prifysgol Bangor yn herio beirdd Prifysgol Aberystwyth mewn cystadleuaeth Talwrn y Beirdd, sydd yn datblygu\u2019n ornest flynyddol rhwng y ddwy brifysgol. Eleni, tro Aberystwyth fydd cynnal y digwyddiad ar eu stondin ar y maes, a hynny am 12.00 ddydd Iau."}, {"text_idx": "#000022", "text": "Bydd dydd Gwener yn ddiwrnod cerddorol arall, gyda\u2019r grw\u0302p gwerin o wlad y Basg, Bitartean, yn chwarae ar stondin y brifysgol yn y bore i gyfrannu at lansiad 'ap' newydd i ddysgwyr y Gymraeg. Datblygwyd yr \u2018ap\u2019 i Ganolfan Cymraeg i Oedolion Gogledd Cymru. Bydd yr ap, sy\u2019n addas i ddysgwyr ar lefel dechreuwyr a sylfaen, ar gael i ddysgwyr ym mis Medi 2014. Bydd y gweithgareddau\u2019n cyrraedd uchafbwynt brynhawn dydd Gwener gyda\u2019r band poblogaidd, Sw\u0302nami, a\u2019r lleisydd Ifan Davies, sy\u2019n fyfyriwr ym Mangor, yn chwarae'n fyw yn y babell am 2.30."}]